◎□◎□◎□◎□◎□   大樂金剛不空眞實三□耶經  ◎□◎□◎□◎□◎□◎□

大興善寺三藏沙門大廣智不空奉詔譯

如  是  我  聞

一  時  薄伽梵

成就殊勝一切如來金剛加持三摩耶智

已得一切如來灌頂寶冠爲三界主

已證一切如來一切智智瑜伽自在

能作一切如來一切印平等種種事業

於無盡無餘一切衆生界一切意願作業皆悉圓滿

常▥三世一切時身語意業金剛

在於欲界他化自在天王宮中

一切如來常所遊處吉祥稱歎大摩尼殿

種種間錯

鈴鐸繒幡微風搖擊珠□瓔珞半滿月等

而爲莊嚴

與八十俱□菩薩衆俱

所謂

金剛手   菩薩摩訶薩

觀自在   菩薩摩訶薩

虛空藏   菩薩摩訶薩

金剛拳   菩薩摩訶薩

文殊師利 菩薩摩訶薩

□發心轉法輪 菩薩摩訶薩

虛空庫   菩薩摩訶薩

□一切魔 菩薩摩摩訶薩

與如是等大菩薩衆恭敬圍繞而爲說法

初中後善文義巧妙純一圓滿淸淨潔白

說一切法淸淨句門

所謂   妙適淸淨句是菩薩位

欲箭  淸淨句是菩薩位

觸    淸淨句是菩薩位

愛縛  淸淨句是菩薩位

一切自在主淸淨句是菩薩位

見    淸淨句是菩薩位

適悅  淸淨句是菩薩位

愛    淸淨句是菩薩位

慢    淸淨句是菩薩位

莊嚴  淸淨句是菩薩位

意滋澤 淸淨句是菩薩位

光明  淸淨句是菩薩位

身樂  淸淨句是菩薩位

色    淸淨句是菩薩位

聲    淸淨句是菩薩位

香    淸淨句是菩薩位

味    淸淨句是菩薩位

何以故

一切法自性淸淨故  般若波羅密多淸淨

金剛手若有聞此淸淨出生句般若理趣

乃至菩提道場

一切蓋障及煩惱障法障業障

設廣積習必不墮於地獄等趣

設作重罪消滅不難

若能受持日日讀誦作意思惟

卽於現生

證一切法平等金剛三摩地

於一切法皆得自在

受於無量適悅歡喜

以十六大菩薩生

獲得如來(及)執金剛位

時薄伽梵

一切如來  大乘現證三摩耶一切曼□羅持金剛勝薩□

於三界中調伏無餘一切義成就

金剛手菩薩摩訶薩

爲欲重顯明此義故熙怡微笑

左手作金剛慢印

右手抽擲本初大金剛 作勇進勢

說大樂金剛不空三摩耶心

時薄伽梵毗盧遮那如來

復說一切如來寂靜法性現等覺出生般若理趣

所謂   金剛平等  現等覺  以大菩提金剛堅固故

義平等  現等覺  以大菩提一義利故

法平等    現等覺  以大菩提自性淸淨故

一切業平等  現等覺  以大菩提一切分別無分別性故

金剛手若有聞此四出生法讀誦受持

設使現行無量重罪必能超越一切惡趣

乃至當坐菩提道場

速能剋   證無上正覺

時薄伽梵如是說已欲顯明此義故熙怡微笑

持智拳印

說一切法自性平等心

時調伏難調釋迦牟尼如來

復說一切法平等最勝出生般若理趣

所謂    欲無戱論性故  瞋無戱論性

瞋無戱論性故  癡無戱論性

癡無戱論性故  一切法無戱論性

一切法無戱論性故 應知

般若波羅密多無戱論性

金剛手若有聞此理趣受持讀誦

設害三界一切有情不墮惡趣

爲調伏故疾證無上正等菩提

時金剛手大菩薩欲重顯明此義故

持降三印以蓮華面微笑而怒頻眉猛視

利牙出現住降伏立相

說此金剛□迦羅心

時薄伽梵得自性淸靜法性如來

復說一切法平等觀自在智印出生般若理趣

所謂    世間一切欲淸靜故  卽一切瞋淸淨

世間一切垢淸淨故  卽一切罪淸淨

世間一切法淸淨故  卽一切有情淸淨

世間一切智智淸淨故卽般若波羅蜜多淸淨

金剛手若有聞此理趣受持讀誦作意思惟

設住諸欲猶如蓮華不爲客塵諸垢所染

疾證無上正等菩提

時薄伽梵觀自在大菩薩欲重顯明此義故熙怡微笑

作開敷蓮華勢觀欲不染

說一切群生種種色心

時薄伽梵一切三界主如來

復說一切如來灌頂智藏般若理趣

所謂

以灌頂施故能得三界法王位

義利施故  得一切意願滿足

以法施故  得圓滿一切法

資生施故  得身口意一切安樂

時須空藏大菩薩欲重顯明此義故熙怡微笑

以金對寶□自繫其首

說一切灌頂三摩耶寶心

時薄伽梵得一切如來智印如來

復說一切如來智印加持般若理趣

所謂    持一切如來身印    卽爲一切如來身

持一切如來語印    卽得一切如來法

持一切如來心印    卽證一切如來三摩地

持一切如來金剛印卽成就一切如來身口意業最勝悉地

金剛手若有聞此理趣受持讀誦作意思惟

得一切自在一切智智一切事業一切成就

得一切身口意金對性一切悉地

疾證無上正等菩提

時薄伽梵爲欲重顯明此義故熙怡微笑

持金剛拳大三摩耶印

說此一切堅固金剛印悉地三□耶自眞實心

時薄伽梵一切無戱論如來

復說轉字輪般若理趣

所謂    諸法空    與無自性相應故

諸法無相  與無相性相應故

諸法無願  與無願性相應故

諸法光明  般若波羅蜜多淸淨故

時文殊師利童眞欲重顯明此義故熙怡微笑

以自劍揮斫一切如來

此說此般若波羅蜜多最勝心

時薄伽梵一切如來入大輪如來

復說入大輪般若理趣

所謂    入金剛平等    則入如來一切法輪

入義平等      則入大菩薩輪

入一切法平等  則入妙法輪

入一切業平等  則入一切事業輪

時□發心轉法輪大菩薩欲重顯明此義故熙怡微笑

轉金『□』輪

說一切金剛三□耶心

時薄伽梵一切如來種種供養藏廣大儀式如來

復說一切供養最勝出生般若理趣

所謂

發菩提心    則爲於諸如來廣大供養

救濟一切衆生則爲於諸如來廣大供養

受持妙典    則爲於諸如來廣大供養

於般若波羅蜜多受持讀誦自書

敎他書思惟修習種種供養

則爲於諸如來廣大供養

時虛空庫大菩薩欲重顯明此義故熙怡微笑

說此一切事業不空三摩耶一切金剛心

時薄伽梵能調持智拳如來

復說一切調伏智藏般若理趣

所謂  一切有情平等故  忿怒平等

一切有情調伏故  忿怒調伏

一切有情法性故  忿怒法性

一切有情金剛性故忿怒金剛性

何以故

一切有情調伏  則爲菩提

時□一切魔大菩薩欲重顯明此義故熙怡微笑

以金『□』藥叉行持金剛牙恐怖一切如來已

說金剛忿怒大笑心

時薄伽梵一切平等建立如來

復說一切法三□耶最勝出生般若理趣

所謂一切平等性故  般若波羅蜜多平等性

一切義利性故  般若波羅蜜多義利性

一切法性故    般若波羅蜜多法性

一切事業性故  般若波羅蜜多事業性

應知

時金剛手入一切如來菩薩三□耶加持三□地

說一切不空三摩耶心

時薄伽梵如來

復說一切有情加持般若理趣

所謂

一切有情如來藏  以普賢菩薩一切我故

一切有情金剛藏  以金『□』藏灌頂故

一切有情妙法藏  能轉一切言語故

一切有情□磨藏  能作所作性相應故

時外金剛部欲重顯明此義故作歡喜聲

說金『□』自在自眞實心

爾時七母女天

頂禮佛足

現鉤召攝入  能殺能成三□耶眞實心

爾時末度迦羅天  三兄弟等

親禮佛足

獻自心眞言

爾時四□妹女天  獻自心眞言

時薄伽梵無量無邊究竟如來

爲欲加持此敎令究竟圓滿故

復說平等金剛出生般若理趣

所謂  般若波羅蜜多無量故  一切如來無量

般若波羅蜜多無邊故  一切如來無邊

一切法一性故  般若波羅蜜多一性

一切法究竟故  般若波羅蜜多究竟

金剛手若有聞此理趣受持讀誦思惟其義

彼於佛菩薩行皆得究竟

時薄伽梵毗盧遮那得一切秘密法性無戱論如來

復說最勝無初中後大樂金剛不空三摩耶

金『□』法性般若理趣

所謂

菩薩摩訶薩  大慾最勝成就故

得大樂最勝成就

菩薩摩訶薩  得大樂最勝成就故

則得一切如來大菩提最勝成就

菩薩摩訶薩  得一切如來大菩提最勝成就故

則得一切如來□大力魔最勝成就

菩薩摩訶薩  得一切如來□大力魔最勝成就故

則得遍三界自在主成就

菩薩摩訶薩  得遍三界自在主成就故

則得淨除無餘界一切有情住著流轉

以大精進常處生死救攝一切

利益安樂最勝究竟皆悉成就

何以故

菩薩勝慧者  乃至盡生死

▥作衆生利  而不趨涅槃

般若及方便  智度悉加持

諸法及諸有  一切皆淸淨

慾等調世間  令得淸淨故

有頂及惡趣  調伏盡諸有

如蓮體本染  不爲垢所染

諸慾性亦然  不染利群生

大慾得淸淨  大安樂富饒

三界得自在  能作堅固力

金剛手若有聞此本初般若理趣日日

晨朝或誦或聽

彼獲一切安樂悅意

大樂金剛不空三昧究竟悉地

現世獲得一切法自在悅樂

以十六大菩薩生得於如來執金剛位

爾時一切如來及持金剛菩薩摩訶薩等

皆來集會欲令此法不空無尋速成就故

咸共稱讚金剛手言

善哉善哉  大薩□  善哉善哉  大安樂

善哉善哉  摩訶衍  善哉善哉  大智慧

善能演 說此法敎  金剛修多羅加持

持此最勝敎王者  一切諸魔不能壞

得佛菩薩最勝位  於諸悉地當不久

一切如來及菩薩  共作如是勝說已

爲令持者悉成就  皆大歡喜信受行

輸入者: steve@royals.ee.nctu.edu.tw